CELEX: 32014R0847
Language: lv
Date: 2014-08-04 00:00:00
Title: Komisijas Īstenošanas regula (ES) Nr. 847/2014 ( 2014. gada 4. augusts ) par atļauju lietot DL-selēnmetionīnu par barības piedevu visu sugu dzīvniekiem  Dokuments attiecas uz EEZ

5.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 232/10
            
         KOMISIJAS ĪSTENOŠANAS REGULA (ES) Nr. 847/2014
   (2014. gada 4. augusts)
   par atļauju lietot DL-selēnmetionīnu par barības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot DL-selēnmetionīnu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Minētais pieteikums attiecas uz atļauju DL-selēnmetionīnu, selēna organisko savienojumu, lietot par barības piedevu visu sugu dzīvniekiem, paredzot to klasificēt piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2014. gada 30. janvāra atzinumā (2) secināja, ka ierosinātajos lietošanas apstākļos DL-selēnmetionīns dzīvnieku veselību, cilvēku veselību vai vidi neietekmē nelabvēlīgi un ka to var uzskatīt par lietderīgu selēna avotu visu sugu dzīvniekiem. Iestāde uzskata, ka īpašas prasības par uzraudzību pēc piedevas laišanas tirgū nav vajadzīgas. Turklāt tā pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barības piedevas analīzes metodi.
            
         
               (5)
            
            
               DL-selēnmetionīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc būtu jāļauj šo preparātu lietot atbilstīgi šīs regulas pielikumam.
            
         
               (6)
            
            
               Iestāde secināja, ka ierobežojums attiecībā uz papildināšanu ar organisko selēnu, kas noteikts citiem organiskajiem selēna savienojumiem, būtu jāpiemēro arī DL-selēnmetionīnam. Turklāt, ja barībai tiek pievienoti dažādi selēna savienojumi, papildinājums ar organisko selēnu nedrīkstētu pārsniegt 0,2 mg uz vienu kompleksās barības kg.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts lietot par barības piedevu atbilstīgi minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. augustā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
   
      (2)  EFSA Journal, 2014, 12(2):3567.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
            
                  Selēna mg uz kg kompleksās barības ar mitruma saturu 12 %
               
            
                  
                     Uzturfizioloģisko piedevu kategorija. Funkcionālā grupa: mikroelementu maisījumi
                  
               
            
                  3b816
               
               
                  —
               
               
                  DL-selēnmetionīns
               
               
                  
                     Piedevas raksturojums
                  
                  ciets DL-selēnmetionīna preparāts ar selēna saturu no 1 800 mg/kg līdz 2 200 mg/kg
                  
                     Aktīvās vielas raksturojums
                  
                  ķīmiski sintezēts organiskais selēns DL-selēnmetionīna formā ((RS2)-2-amino-4-metilselenilbutānskābe)
                  Ķīmiskā formula: C5H11NO2Se
                  
                     CAS numurs: 2578-28-1
                  Pulveris, kura sastāvā ir vismaz 97 % DL-selēnmetionīna
                  
                     Analīzes metode
                      (1)
                  
                  Metode DL-selēnmetionīna satura noteikšanai barības piedevā: augsti efektīvā šķidrumhromatogrāfija ar UV detektēšanu (HPLC-UV).
                  Metode kopējā selēna satura noteikšanai barības piedevā: induktīvi saistītās plazmas masspektrometrija (ICP-MS) vai induktīvi saistītās plazmas atomemisijas spektrometrija (ICP-AES).
                  Metode selēna kopējā daudzuma noteikšanai premiksos, kombinētajā barībā un barības sastāvdaļās: hidrīdu ģenerēšanas atomabsorbcijas spektrometrija (HGAAS) pēc šķelšanas mikroviļņos (EN 16159:2012).
               
               
                  Visas sugas
               
               
                  —
               
               
                   
               
               
                  0,50 (kopā)
               
               
                  
                              1.
                           
                           
                              Piedevu iekļauj barībā premiksa veidā.
                           
                        
                              2.
                           
                           
                              Lietotāju drošībai: rīkojoties ar piedevu, jālieto elpceļu aizsarglīdzekļi, aizsargbrilles un cimdi.
                           
                        
                              3.
                           
                           
                              Tehnoloģiskās piedevas vai barības sastāvdaļas, kas ietilpst piedevas preparātā, nodrošina, ka putekļu veidošanās potenciāls nepārsniedz 0,2 mg selēna uz m3 gaisa.
                           
                        
                              4.
                           
                           
                              Piedevas un premiksu lietošanas noteikumos norāda glabāšanas un stabilitātes nosacījumus.
                           
                        
                              5.
                           
                           
                              Ja preparāts satur tehnoloģisko piedevu vai barības sastāvdaļas, kurām ir noteikts maksimālais saturs vai kurām tiek piemēroti citi ierobežojumi, barības piedevas ražotājs šo informāciju sniedz patērētājiem.
                           
                        
                              6.
                           
                           
                              Maksimālais organiskā selēna pievienošanas daudzums: 0,20 mg Se uz kg kompleksās barības ar mitruma saturu 12 %.
                           
                        
               
                  2024. gada 25. augusts
               
            
         (1)  Sīkāka informācija par analīzes metodēm atrodama šajā references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports